2016. gada 27. septembrī Rīkojums Nr. 551

Rīgā (prot. Nr. 48  16. §)

**Par valsts nekustamo īpašumu pārdošanu**

1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot kopā izsolē šādus nekustamos īpašumus, kas ierakstīti zemesgrāmatā uz valsts vārda Finanšu ministrijas personā, ievērojot Publiskas personas mantas atsavināšanas likuma 14. panta nosacījumus:

1.1. valsts nekustamo īpašumu (nekustamā īpašuma kadastra Nr. 0100 076 0824) – zemes vienību (zemes vienības kadastra apzīmējums 0100 076 0824) 1,7348 ha platībā, būvi (būves kadastra apzīmējums 0100 076 0824 003) Zasulauka ielā 31, Rīgā, būvi (būves kadastra apzīmējums 0100 076 0824 005) Zasulauka ielā 31, k-2, Rīgā, kopā ar būvēm (būvju kadastra apzīmējumi 0100 076 0824 008 un 0100 076 0824 009) bez adreses, Rīgā;

1.2. valsts nekustamo īpašumu (nekustamā īpašuma kadastra Nr. 0100 576 0131) – būvi (būves kadastra apzīmējums 0100 076 0824 004) – Zasulauka ielā 31, k-1, Rīgā.

2. Pircējs par valsts nekustamajiem īpašumiem maksā *euro*.

3. Finanšu ministrijai nodot pircējam šā rīkojuma 1. punktā minētos nekustamos īpašumus 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Ministru prezidents Māris Kučinskis

Finanšu ministra vietā –

satiksmes ministrs Uldis Augulis